

**Паспорт бланкасы**

Қазақстан Республикасы Премьер-министрiнiң өкiмi 14 шiлде 1993 ж. N 283-ө

      1. Паспорттардың бланкiлерiн жасау мен тасымалдаудың одан
әрi қымбаттай түсуiне байланысты 1993 жылғы 1 тамыздан бастап
берiлетiн паспорт үшiн азаматтардан алынатын төлем 350 сом
мөлшерiнде белгiленсiн.

      2. Қазақстан Республикасының Iшкi iстер министрлiгiне
Қазақстан Республикасының Қаржы министрлiгiнiң келiсiмi бойынша
берiлетiн паспорт үшiн азаматтардан алынатын төлемдi паспорт
бланкiлерiн жасауға, тасымалдауға және оларды беруге дайындауға
байланысты шығыстарға сәйкес өздiгiнен белгiлеу құқы берiлсiн.

      3. Қазақстан Республикасы Премьер-министрiнiң 1993 жылғы
23 ақпандағы N 44 өкiмiнiң күшi жойылған деп танылсын.

             Премьер-министр

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК